
E L Ő T E R J E S Z T É S

Sülysáp Város Önkormányzata Képviselő-testületének
2017. május 25-én tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2017. (V. 25.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

polgármester
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2017. április 27-ei ülése óta 2 képviselő-testületi döntés végrehajtási határideje járt le az alábbiak szerint:
	Határozat száma
	Határozat kelte
	Döntés
	Határidő
	Állapot

	42/2017.
	2017-03-23
	Szociális bérlakás bérlőkijelölésének meghosszabbítása
	2017-04-30
	végrehajtva

	67/2017.
	2017-04-27
	Pályázat benyújtása a 2. sz. tagóvoda felújítására
	2017-05-02
	végrehajtva


II. Tájékoztató az előző ülés óta történt fontosabb eseményekről
· Május 8-án a Víziközmű Társulat által küldött, a csatornára történő rákötési felszólító levél zavarta meg városunk nyugalmát. A levél tartalmát sokan félre értelmezték, fenyegetésnek tekintették, így ennek hatására jelentősen nőtt mind a személyes, mind a telefonos ügyfélforgalom, nem csak a társulatnál, hanem önkormányzatunknál is. A levél lényege, mindössze az, hogy akinél eddig nem történt meg a bekötés, az május 31-ig jelezze a társulat részére, majd a társulattal szerződésben álló vállalkozás részére a munkaterületet július végéig biztosítsa az élőre kötés elvégzéséhez. Amennyiben ez nem történik meg úgy az ingyenes élőre kötés és házi bekötés lehetőségét elveszíti. A kapcsolódó jogkövetkezményekre való figyelemfelkeltést tekintették a címzettek fenyegetésnek. 
· Május 9-én a Sülysápi Polgárőr Egyesület elnökével, Pálinkás Imrével folytattam megbeszélést, aki a májusi ülés napirendjén is szereplő beszámolót adta át, valamint tájékoztatott az egyesület aktuális működéséről. 
· Szintén május 9-én Önkormányzatunk ismételten pereket nyert a Magyar Államkincstárral szemben a Budapest Környéki Közigazgatási és Munkaügyi Bíróságon, amely ezúttal az ASP-re történt átállás évére, azaz a 2015. évre vonatkozó önkormányzati beszámolók késedelmes benyújtása miatt kiszabott négy bírságot megállapító határozatot helyezte hatályon kívül.

· Május 11-én az Országos Mentőszolgálat újabb helyszíni bejárást tartott a tervezett mentési pont/mentőállomás lehetséges helyszínén, az egykori gázművek üzemépületében. Ezúttal a mentőszolgálat azon műszakis csapata vett részt a bejáráson, amely az épületet kifejezetten olyan szemmel vizsgálta, hogy az alkalmassá tehető-e egy – a későbbiekben esetlegesen kialakítandó – két gépkocsis mentőállomás befogadására is. Látogatásuk végén arról tájékoztattak, hogy a gépkocsik tároláshoz, tisztításához szükséges garázs hiányát tudják megállapítani, ezt pótolnunk kell, egyébként minden más szempontból alkalmasnak találták a helyszínt. 
· Május 14-én lezajlott a sülysápi futónap, ahol a verseny 3,7 km-es távján Hostyinszki Ákos képviselő úrral álltam rajthoz. 

